ইউসুফ পাঠান: অবশ্যই আছে। সবচেয়ে বড় পার্থক্য হচ্ছে অবকাঠামোয়। ভারতের অবকাঠামো অনেক বড়, অনেক বিশাল। এখানে সেটা নেই। ভারতের ক্রিকেটারদের জন্য বিসিসিআই অনেক কিছু করেছে। প্রত্যেক রাজ্যে অন্তত ৭ থেকে ৮টা মাঠ আছে। মুম্বাইয়ে আছে প্রায় ৫০টা মাঠ। এমনকি বারোদা এবং মহরাষ্ট্রেও রয়েছে উন্নত সুযোগ-সুবিধা। সেখানে কিন্তু বয়সভিত্তিক খেলাও হয়ে থাকে। বিসিসিআই নিজ থেকে অনেক মাঠ উন্নত করেছে। শুধু মাঠ না, অনুশীলনের এবং ম্যাচের সুযোগ-সুবিধাও রয়েছে সেখানে। বাংলাদেশেরও রয়েছে। এখানে ক্রিকেটের উন্নতির জন্য অনেক কিছু করা হয়েছে। বিকেএসপি, মিরপুর এবং ফতুল্লায় ভালো সুযোগ সুবিধা রয়েছে।